**Väinö Aleksanteri (Aleksander) Hämäläinen** (15. heinäkuuta 1876 Helsinki – 20. maaliskuuta 1940 Kauniainen) oli suomalainen taidemaalari, graafikko ja kuvittaja.

Hänen öljyvärimaalauksissaan ja grafiikassaan on nähty suomalaisen kuvataiteen kultakauden vaikutteita.

Elämä ja ura
------------

Hämäläisen vanhemmat olivat Helsingin Vanhankirkon urkuri Lauri Hämäläinen ja tämän vaimo Emma o.s. Kekoni. Hänellä oli kolme nuorempaa sisarta. Hänen puolisonsa oli Helmi o.s. Mäkinen. Kun hänen isänsä kuoli 1888, äiti avioitui uudestaan taiteilija Albert Gebhardin kanssa, josta tuli hänelle isäpuoli ja opettaja. Hänen poikansa Lauri Hämäläinen oli myös taiteilija.

Hämäläinen opiskeli Albert Gebhardin johdolla Suomen Taideyhdistyksen piirustuskoulussa 1898–1899. Valmistuttuaan hän matkusti 1900 Ranskaan, jossa opiskeli Pariisissa Académie Colarossissa ja Eugène Carrièren johdolla.

Hän telki kolme opintomatkaa Italiaan vuosina 1901–1904.

Hämäläinen on maalannut alttaritauluja Töysän kirkkoon 1906, Nurmeksen kirkkoon 1913, Nurmon kirkkoon 1914 ja Miehikkälän kirkkoon 1924. Helsingissä Kallion kirkon kastekappelissa on hänen maalauksensa *Ristiltäotto*. Hänen muita tunnettuja töitään ovat *Kanteleensoittaja* (1901), *Lemminkäinen ja hiiden hirvi* (1902), *Myllykylä talvella* (1906), *Vuolenkoski* (1910) sekä *Heikki Klemetti ja Suomen laulu* (1925). Hän oli myös piirtäjä ja kuvittaja.

Väinö Hämäläiselle tärkeä Rautalammin kirkon alttarimaalaus jäi kesken taiteilijan kuoltua 1940. Taulun viimeisteli hänen poikansa, kuvataiteilija Lauri Hämäläinen.

Aleksis Kiven *Paimentyttö* (1907) on hänen varhaisimpia töitään. Tuberkuloosin Vastustamisyhdistyksen hyväntekeväisyysmerkin hän suunnitteli vuonna 1910. Parhaisiin suomalaisiin kuvakirjoihin luetaan yhä Arvid Lydeckenin *Ihmeellinen kalaretki*, jossa on Väinö Hämäläisen kuvitus ja myös hänen säveltämiään lauluja. Hän kuvitti myös joululehtiä ja oppikirjoja.

Hämäläinen rakennutti vuosina 1915–1916 kansallisromanttiseen tyyliin tehdyn ateljeehuvilan Oinassaareen Vesijärvelle lähelle Lahtea. Huvilasta oli järvinäköala Vesijärvelle, ja hän maalasi maiseman useisiin teoksiinsa. Hänen lankonsa oli Pekka Halonen, jonka vaikutuksia on nähty hänen töissään.

Kuvataiteen keskusarkistossa on Väinö Hämäläisen 2050 kuvaa käsittävä valokuvakokoelma.

Teoksia
-------

* Lukeva mies, 1897*Lukeva mies*, 1897
* Suomen Pankki, esittäen J. V. Snellmanin patsaan paljastustilaisuutta 12.5.1902*Suomen Pankki*, esittäen J. V. Snellmanin patsaan paljastustilaisuutta 12.5.1902
* Hiiden hirven hiihto, 1902, esittäen Lemminkäistä*Hiiden hirven hiihto*, 1902, esittäen Lemminkäistä
* Karjalasta, 1908*Karjalasta*, 1908
* Heijastuksia vedessä, 1911*Heijastuksia vedessä*, 1911
* Äiti ja lapsi, 197*Äiti ja lapsi*, 197
* Ongella, tuntematon tekovuosi*Ongella*, tuntematon tekovuosi
* Taiteilijan vaimo, jonka mallina hänen vaimonsa Helmi*Taiteilijan vaimo*, jonka mallina hänen vaimonsa Helmi
* Aamu, 1922, mallina Helmi*Aamu*, 1922, mallina Helmi
* Jokimaisema, 1923*Jokimaisema*, 1923
* Pesijänainen, 1926*Pesijänainen*, 1926
* Pesijänainen, 1931*Pesijänainen*, 1931
* Järvimaisema, 1932*Järvimaisema*, 1932
* Leikkivät pojat, 1933*Leikkivät pojat*, 1933

Lähteet
-------

1. 1 2 3  Risto Löf: Paluu isien maille.  *Savon Sanomat*, 2011, nro 14.5. s. 16.
2. 1 2  Pirkkala – Taiteen tekijöitä ja kansakouluvaikuttamista *Rautalammin museo*.  2.5.2019. Viitattu 13.9.2020.
3. ↑  Väinö Hämäläinen *Kuvataiteilijamatrikkeli*.  2004. Viitattu 13.9.2020.
4. 1 2  Laukka, Maria: Taidemaalari kuvakirjantekijänä.  *Kuvittaja*, 2006, nro 3, s. 5–8. Arkisto 13.11.2007. Viitattu 13.9.2020.
5. ↑  Halosenniemi – Lankomiehet, Pekka Halonen ja Väinö Hämäläinen, 19.11.2005 – 29.1.2006. *Tuusula.fi*.  2.12.2005.  Arkistoitu 7.11.2007. Viitattu 13.9.2020.
6. ↑  Kuvataiteen keskusarkiston valokuvakokoelmaluettelo : Kokoelma Väinö Hämäläinen. *Valtion taidemuseo – Kuvataiteen keskusarkisto*.  Arkistoitu 19.3.2009. Viitattu 13.9.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Väinö Hämäläinen (taidemaalari)**.
* Lohi, Jyrki & Silander, Harri: *Väinö Hämäläinen — taidemaalarin elämä*. Helsinki: Suomalaisen Kirjallisuuden Seura – SKS, 2005. ISBN 9517466803.
* Anttonen, Erkki: / Hämäläinen, Väinö (1876–1940). *Kansallisbiografia-verkkojulkaisu (maksullinen)*.  13.10.2004 (päivitetty 10.3.2009). Helsinki:  Suomalaisen Kirjallisuuden Seura.
* Väinö Hämäläinen (1876–1940), Taidemaalari, taidegraafikko *Oravien aarteita – Jyväskylän taidemuseo*. Viitattu 13.9.2020.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Yhdysvallat
* Alankomaat

 |
|  |
| Taiteenala | 
* Musée d'Orsay
* RKD Artists

 |
|  |
| Henkilöt | 
* Kansallisbiografia
* Uppslagsverket Finland
* Biografiasampo
* Ylioppilasmatrikkeli 1853–1899

 |
|  |
| Muut | 
* IdRef

 |

 |